ออกแบบพื้นที่แสนผ่อนคลาย ทำกิจกรรมแบบฮุกกะ ดูแลตัวเอง
การมีพื้นที่โล่งช่วยให้ใจของคุณสงบได้ตลอดทั้งวัน หาวิธีเจ๋งๆ ในการเก็บของให้พ้นหูพ้นตา เช่น ชั้นวางของแบบปิดหรือตู้เก็บของแบบซ่อน เก็บเฉพาะของที่คุณชอบและกำจัดของที่มีแต่จะทำให้บ้านรกออกไป  การเก็บที่นอนทุกเช้าเป็นวิธีที่ดีที่จะทำให้ห้องนอนของคุณดูมีของกองสุมกันน้อยลง ทำความสะอาดบ้านอย่างน้อยสัปดาห์ละครั้ง แยกย่อยงานบ้านต่างๆ และในแต่ละสัปดาห์ให้จัดระเบียบห้องต่างๆ วันละ 1 ห้องเพื่อที่งานบ้านจะได้ไม่สะสมมากจนเกินไป ก่อนจะซื้ออะไร ให้ถามตัวเองว่าจะใช้มันมากกว่า 1 ครั้งไหม ถ้าคำตอบคือไม่ ก็แสดงว่าของสิ่งนั้นมีแต่จะมากินพื้นที่ในบ้านของคุณ ส่วนหนึ่งของชีวิตแบบฮุกกะคือการหาพื้นที่ในบ้านที่คุณสามารถผ่อนคลายได้ในทุกๆ วัน หาพื้นที่เงียบๆ ข้างหน้าต่างที่คุณสามารถนั่งดื่มกาแฟ ชา หรืออ่านหนังสือผ่อนคลายยามบ่ายได้  หาผ้าห่มและหมอนมาไว้เพื่อเพิ่มระดับความสบายและความผ่อนคลายมากขึ้นไปอีก นำชั้นวางหนังสือมาไว้ใกล้ๆ มุมผ่อนคลายเพื่อที่คุณจะได้หยิบหนังสือเล่มโปรดมาอ่านได้อย่างสะดวก แสงเทียนให้ความรู้สึกเบาสบายและเพิ่มองค์ประกอบของธรรมชาติให้แก่พื้นที่ แสงนวลจากเทียนหลายๆ เล่มก็เพียงพอที่ทำให้ห้องสำหรับผ่อนคลายสว่างแล้ว  ใช้เทียนหอมกลิ่นธรรมชาติอย่างกลิ่นไม้สนหรืออบเชย เพื่อสร้างความรู้สึกผ่อนคลายและอบอุ่นให้กับพื้นที่ของคุณ เทียนไฟฟ้าทรงกระบอกเป็นตัวเลือกที่ปลอดภัยกว่าและหาง่ายกว่าถ้าคุณมีเทียนไม่เยอะ การใช้โคมไฟมุมห้องแทนการใช้ไฟเพดานก็เพียงพอต่อการสร้างบรรยากาศแบบฮุกกะ ผ้าห่มผืนใหญ่ช่วยเน้นภาพความผ่อนคลายและเพิ่มความอบอุ่นให้แก่ห้อง แม้ว่าคุณจะไม่ได้ห่มผ้าห่มอยู่ แต่คุณก็จะรู้สึกได้ว่าห้องมันให้ความรู้สึกอบอุ่นมากกว่าเดิม นำตะกร้าผ้าห่มหลายๆ ผืนที่ทำจากวัสดุต่างๆ กันเพื่อให้คุณได้เลือกว่าจะห่มผืนไหน ต้นไม้สำหรับปลูกในบ้านและไม้ธรรมชาติช่วยให้คุณรู้สึกผ่อนคลาย ให้นึกภาพว่าคุณนำความสงบจากภายนอกเข้าสู่ตัวบ้าน เช่น คุณอาจจะนำกิ่งไม้และกรวยสนมาใส่ไว้ในชามแล้วนำมาตั้งเป็นของตกแต่งกลางโต๊ะอาหาร  หาเครื่องตกแต่งห้องที่สามารถใช้งานได้จริง เช่น ผ้าห่มขนสัตว์ เพื่อเพิ่มพื้นผิวที่แตกต่างเข้าไปในห้อง อย่าใช้ของตกแต่งทำจากพลาสติกหรือแก้ว พยายามหาของตกแต่งที่ทำจากโลหะหรือไม้เพื่อให้บรรยากาศโดยรวมของห้องเป็นไปในทิศทางเดียวกัน ตากกรวยสนและกิ่งไม้ที่คุณหาเจอนอกบ้านเพื่อนำมาตกแต่งพื้นที่โดยไม่ต้องเสียเงินสักบาท! เครื่องดื่มร้อนๆ อย่างชาหรือช็อกโกแลตร้อนสร้างความรู้สึกอบอุ่นจากภายในที่ช่วยให้ร่างกายของคุณผ่อนคลาย ค่อยๆ จิบเครื่องดื่มช้าๆ และดื่มด่ำไปกับรสชาติและช่วงเวลานั้นให้นานที่สุด หาเวลาระหว่างวันดื่มด่ำไปกับช่วงเวลาของการชงชาหรือกาแฟ มองว่ามันเป็นพิธีกรรมประจำวันที่ทำให้คุณสบายใจ วางหนังสือเล่มโปรดไว้บนชั้นวางหนังสือถัดจากเก้าอี้สบายๆ หรือมุมผ่อนคลาย โดยเลือกบริเวณที่ใกล้หน้าต่างเพื่อให้คุณได้มีสถานที่ผ่อนคลายตัวเอง หาที่ที่คุณสามารถยกขาขึ้นมาพาดได้สบายๆ และขดตัวอยู่ในผ้าห่มได้  ถ้าคุณสามารถอ่านหนังสือจากแสงธรรมชาติได้แทนการใช้โคมไฟเหนือหัว ให้เลือกอ่านหนังสือใกล้หน้าต่างหรือข้างแสงเทียนแทน ถ้าคุณไม่ชอบอ่านหนังสือ ให้นอนขดตัวอยู่บนเก้าอี้แล้วดูหนังหรือรายการโปรด การทำงานประดิษฐ์ทำมือเปิดโอกาสให้คุณได้ใช้ชีวิตช้าลงและเห็นคุณค่าของสิ่งที่คุณสร้างขึ้น ถ้าทำได้ให้เริ่มทำโปรเจ็กต์ที่มุมผ่อนคลายเพื่อให้คุณรู้สึกสบายใจขณะเรียนรู้  การถักนิตติ้งเป็นกิจกรรมช้าๆ ที่มีจังหวะ จึงเป็นกิจกรรมดีๆ ที่ควรเรียนรู้หากคุณอยากดำเนินชีวิตแบบฮุกกะ กิจกรรมฮุกกะอื่นๆ ก็เช่น ระบายสี บุผ้านวม ทำภาพคอลลาจลงสมุดติดภาพ รวมๆ ก็คือให้หากิจกรรมที่ทำให้ใจสงบและผ่อนคลาย หากกระเพาะมีความสุขจิตใจก็จะสงบไปด้วย ตอนนี้ได้เวลาลิ้มรสของหวานหรือมื้ออาหารที่จะช่วยให้อิ่มท้องแล้ว เลือกสูตรอาหารของครอบครัวที่กระตุ้นความทรงจำดีๆ และลงมือทำ ลงมือทำอาหารด้วยตัวเอง! เพราะไม่เพียงแต่ท้องของคุณจะอิ่มเอมไปกับอาหารอร่อยๆ เท่านั้น แต่คุณยังอบอุ่นใจจากการที่คุณเป็นคนลงมือทำเองด้วย การผัดวันประกันพรุ่งไม่ยอมทำงานบ้านสักทีจะทำให้คุณยิ่งไม่อยากทำในภายหลัง หาเวลาผ่อนคลายให้ตัวเองด้วยการสะสางงานต่างๆ ตั้งแต่ตอนนี้ ปล่อยให้ใจจดจ่อไปกับงานที่กำลังทำและหารายละเอียดที่ทำให้คุณมีความสุข เช่น มองฟองน้ำยาล้างจานขณะที่คุณกำลังล้างจานเพื่อผ่อนคลาย  เปลี่ยนงานบ้านให้กลายเป็นเกมและให้รางวัลตัวเองด้วยกาแฟหรือชาสักถ้วย หรือจะเป็นของหวานหลังจากทำเสร็จแล้วก็ได้ เตรียมกล่องมา 1 ใบและใส่เทียน เครื่องดื่มร้อนถ้วยโปรด หนังสือที่คุณชอบ และผ้าห่มผืนใหญ่ ถ้าคุณเจอวันหนักๆ ที่ทำงาน พอกลับมาบ้านก็ให้เปิดกล่องดูแลตัวเองฉุกเฉินใบนี้เพื่อปลดเปลื้องตัวเองจากความเหน็ดเหนื่อยและเข้าสู่โหมดผ่อนคลาย อุปกรณ์ที่อยู่ในกล่องจะเป็นอะไรก็ได้ที่ช่วยให้คุณผ่อนคลาย ถ้างานประดิษฐ์ช่วยได้ ให้ใส่อุปกรณ์งานประดิษฐ์ลงไปในกล่อง เกมปริศนาและเกมต่างๆ ก็อาจจะช่วยให้ใจของคุณช้าลงและสงบขึ้น บางครั้งหลังจากหมดวัน วิธีผ่อนคลายที่ดีที่สุดก็คือการแช่ตัวในอ่างอาบน้ำอุ่นฟองฟอด เปิดไฟสลัวๆ และจุดเทียน 2-3 เล่มในห้องน้ำเพื่อเพิ่มบรรยากาศ แช่ตัวในอ่างอาบน้ำจนกว่าคุณจะรู้สึกถึงความสงบอย่างล้ำลึก  ถ้าเป็นไปได้ ให้อ่านหนังสือขณะนอนแช่ในอ่างอาบน้ำเพื่อให้ใจผ่อนคลายมากยิ่งขึ้น เกลือยิปซั่มนอกจากจะมีคุณสมบัติด้านสุคนธบำบัดแล้ว ยังช่วยบรรเทาอาการเจ็บปวดได้ด้วย โรยเกลือยิปซั่มกลิ่นยูคาลิปตัสหรือกลิ่นลาเวนเดอร์ลงไปในอ่างอาบน้ำเพื่อให้ได้การผ่อนคลายสูงสุด ด้านที่สำคัญด้านหนึ่งของฮุกกะก็คือการรู้สึกอบอุ่นและสบาย แต่เนื่องจากเมืองไทยเป็นเมืองร้อน เราอาจจะต้องนำหลักการฮุกกะมาปรับเล็กน้อย คือใส่เสื้อผ้าหลวมๆ เพื่อระบายอากาศและอาจใส่รองเท้าแตะเพื่อให้เดินสบายเท้ามากขึ้น  ท่ามกลางอากาศร้อนของเมืองไทย ให้ใส่เสื้อผ้าหลวมๆ เพื่อที่คุณจะได้ผ่อนคลายตัวเองโดยไม่รู้สึกอึดอัด แนวคิดหลักของฮุกกะคือการหาเวลาจดจ่ออยู่กับ ‘ปัจจุบัน’ แทนที่จะไปคิดว่าวันข้างหน้าจะเกิดอะไรขึ้น ถ้าคุณหาเวลาผ่อนคลายสัก 10 นาที คุณก็จะได้ดื่มด่ำไปกับช่วงเวลาและค่อยๆ ปลดเปลื้องความเครียดออกไป   ตื่นเช้าๆ เพื่อมาจิบกาแฟหรือเล่นคอร์สเวิร์ดในมุมพักผ่อน ค่อยๆ รับประทานอาหารช้าๆ เพื่อลิ้มรสชาติและใช้เวลาละเลียดมื้ออาหารแสนอร่อยให้มากขึ้น
กำจัดกองข้าวของต่างๆ ออกจากบ้าน. สร้างมุมผ่อนคลายหากมีพื้นที่เหลือ. จุดเทียนรอบห้องเพื่อให้ได้แสงธรรมชาติ. นำมาห่มนุ่มๆ มาไว้ในห้อง. ตกแต่งบ้านด้วยต้นไม้และของตกแต่งจากธรรมชาติ. ดื่มเครื่องดื่มอุ่นๆ จากแก้วโปรด. อ่านหนังสือบนเก้าอี้สบายๆ. ทำงานอดิเรกใหม่ๆ หรือกลับไปทำงานอดิเรกที่เคยทำ. รับประทานอาหารคุ้นเคยที่ดีต่อสุขภาพ. ทำงานบ้านด้วยใจเบิกบาน. เตรียมอุปกรณ์ดูแลตัวเอง “ฉุกเฉิน”. แช่ตัวในอ่างน้ำเพื่อผ่อนคลาย. ใส่เสื้อผ้าสบายๆ อย่างกางเกงวอร์มและเสื้อหลวมๆ. ใช้ชีวิตให้ช้าลงและอย่าเร่งรีบ.
https://www.wikihow.com/Practice-Hygge https://www.wikihow.com/Practice-Hygge https://www.wikihow.com/Practice-Hygge
Designing a Comforting Space Doing Hygge Activities Taking Care of Yourself